CELEX: 62013CN0596
Language: da
Date: 2013-11-21 00:00:00
Title: Sag C-596/13 P: Appel iværksat den 21. november 2013 af Europa-Kommissionen til prøvelse af dom afsagt af Retten (Fjerde Afdeling) den 6. september 2013 i sag T-465/11, Globula mod Europa-Kommissionen

1.3.2014   
            
            
               DA
            
            
               Den Europæiske Unions Tidende
            
            
               C 61/2
            
         Appel iværksat den 21. november 2013 af Europa-Kommissionen til prøvelse af dom afsagt af Retten (Fjerde Afdeling) den 6. september 2013 i sag T-465/11, Globula mod Europa-Kommissionen
   (Sag C-596/13 P)
   2014/C 61/03
   Processprog: engelsk
   
      Parter
   
   
      Appellant: Europa-Kommissionen (ved K. Herrmann og L. Armati, som befuldmægtigede)
   
      De andre parter i appelsagen: Globula a.s. og Den Tjekkiske Republik
   
      Appellanten har nedlagt følgende påstande
   
   
               —
            
            
               Dommen, der blev afsagt af Retten (Fjerde Afdeling) den 6. september 2013, og som blev forkyndt for Kommissionen den 11. september 2013, i sag T-465/11, Globula mod Europa-Kommissionen, ophæves.
            
         
               —
            
            
               Det fastslås, at det første anbringende, der blev fremført i første instans, er ugrundet, og sagen hjemvises til Retten med henblik på behandling af det andet og det tredje anbringende, der blev fremført i første instans.
            
         
               —
            
            
               Afgørelsen om sagens omkostninger i første instans og under appelsagen udsættes.
            
         
      Anbringender og væsentligste argumenter
   
   Ifølge Kommissionen skal den appellerede dom ophæves af følgende grunde:
   
                
            
            
               For det første har Retten tilsidesat artikel 288 og 297, stk. 1, TEUF, idet den fandt, at reglerne i andet gasdirektiv (1) finder anvendelse på den foreliggende sag. Den første række argumenter, som Kommissionen fremfører, vedrører spørgsmålet, om Retten med rette (implicit) antog, at Kommissionen havde anvendt tredje gasdirektiv (2) med tilbagevirkende kraft.
            
         
                
            
            
               For det andet begik Retten en fejl i forbindelse med dens retlige kvalifikation af de faktiske omstændigheder og den anvendte ikke det retlige kriterium, som den selv havde opstillet, korrekt. Forudsat at Retten med rette antog, at de materielretlige regler i tredje gasdirektiv blev anvendt med tilbagevirkende kraft (quod non), skal spørgsmålet, om de regler, der er indeholdt i artikel 36 i tredje gasdirektiv, fra det tidspunkt, hvor de får virkning, er uadskilleligt forbundne, behandles, således at det kan vurderes, om det også var med rette, at Retten antog, at tilbagevirkende anvendelse af de processuelle regler, der er indeholdt i dette direktiv, også var forbudt.
            
         
                
            
            
               Kommissionen er af den opfattelse, at vurderingen i den meddelte omhandlede afgørelse om undtagelse på grundlag af de processuelle og materielle regler, der er fastsat i tredje gasdirektiv, ikke omfattede en tilbagevirkende anvendelse af denne retsakt, men er i overensstemmelse med princippet om øjeblikkelig anvendelse, hvorefter en EU-retlig bestemmelse fra det tidspunkt, hvor den træder i kraft, finder anvendelse på fremtidige virkninger af en situation, der opstod mens den tidligere regel var gældende.
            
         
      (1)  Europa-Parlamentets og Rådets direktiv 2003/55/EF af 26.6.2003 om fælles regler for det indre marked for naturgas og om ophævelse af direktiv 98/30/EF (EUT L 176, s. 57).
   
      (2)  Europa-Parlamentets og Rådets direktiv 2009/73/EF af 13.7.2009 om fælles regler for det indre marked for naturgas og om ophævelse af direktiv 2003/55/EF (EUT L 211, s. 94).